งวงช้างทะเล

งวงช้างทะเล  หรือ Heliotropium foertherianum เป็นพืชในวงศ์ Boraginaceae เป็นไม้พุ่มลำต้นสีเทา แตกกิ่งจำนวนมาก ทรงพุ่มเป็นครึ่งวงกลม ใบเดี่ยว ออกแน่นที่ปลายกิ่ง ดอกช่อ ออกตามปลายกิ่ง ดอกขนาดเล็ก สีขาวอมเขียว ติดกับก้านช่อเพียงด้านเดียว ก้านดอกอวบน้ำ มีกลิ่นหอมอ่อนๆ ผลเดี่ยวกลม ขนาดเล็ก สีเขียว มีฐานรองดอกหุ้มผลไว้ครึ่งหนึ่ง ผิวเรียบเป็นมัน 
 การใช้ประโยชน์ 
เนื้อไม้ใช้ทำเครื่องมือ และใช้เผาถ่าน ทำให้ถูกตัดออกไปจำนวนมาก ประเทศในแถบหมู่เกาะในมหาสมุทรแปซิฟิกใช้เป็นยาแก้พิษจากปลา ในใบมี rosmarinic acid ซึ่งมีสารที่มีฤทธิ์ยับยั้งไวรัส แบคทีเรียและต้านอนุมูลอิสระProtective effect of Heliotropium foertherianum (Boraginaceae) folk remedy and its active compound, rosmarinic acid, against a Pacific ciguatoxin. Rossi F, Jullian V, Pawlowiez R, Kumar-Roiné S, Haddad M, Darius HT, Gaertner-Mazouni N, Chinain M and Laurent D, J Ethnopharmacol., 30 August 2012, volume 143, issue 1, pages 33-40, 

 อ้างอิง 

 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 36
แหล่งข้อมูลอื่น


 Plants of Midway Atoll

หมวดหมู่:วงศ์หญ้างวงช้าง
หมวดหมู่:สมุนไพร
หมวดหมู่:พืชที่มีฤทธิ์ต้านไวรัส
หมวดหมู่:พืชที่มีฤทธิ์ยับยั้งแบคทีเรีย
หมวดหมู่:พืชที่มีฤทธิ์ต้านอนุมูลอิสระ